जब श्री निवासाचार्य जी लगभग पाँच वर्ष के हुए, तब एक दिन अपने पिता के पूजा-कक्ष में पहुँचकर उन्होंने अपने पिता चैतन्य दास को रोते हुए देखा। पूछने पर चैतन्य दास ने कहा कि मेरे हृदय में ‘श्री राधा’ एवं ‘श्री कृष्ण’ के प्रति प्रेम नहीं है, इसलिये मैं रो रहा हूँ, यह सुनकर निवासाचार्य भी रो-रोकर चिल्लाने लगे कि मेरे हृदय में भी श्रीकृष्ण प्रेम नहीं है, जब उनकी माता ने पिता-पुत्र को इस तरह बिलखते हुए देखा तो वह भी उन्हीं की तरह प्रलाप करने लगीं। हम अनुमान लगा सकते हैं कि इनका पूरा परिवार ही कृष्ण भक्त से ओतप्रोत था। आगे चलकर श्री निवासाचार्य जी की पुत्री भक्तिमती ‘हेमलता ठकुरानी’ जी भी प्रसिद्ध वैष्णव आचार्या बनीं।